চীনের সিয়া সাম্রাজ্য (আনু. ২১০০-১৬০০ খ্রিস্টপূর্বাব্দ) হল সিমা কিয়ান রচিত "শিজি" (ইতিহাসের আলেখ্য) ও "ব্যাম্বু অ্যানাল্‌স" এ বর্ণিত চীনের প্রথম সাম্রাজ্য।

এরপর শাং সাম্রাজ্য হুয়াংহো নদীর উপত্যকায় শাসন করে। শাং সাম্রাজ্যের ইতিহাস জানা যায় "শুজিং" (ক্লাসিকস অব হিস্ট্রি), "ব্যাম্বু অ্যানাল্‌স" ও "শিজি" থেকে। প্রথাগত সময়কাল অনুযায়ী, শাংরা খ্রিস্টপূর্ব ১৭৬৬ থেকে ১১২২ অব্দ পর্যন্ত শাসন করে। কিন্তু ব্যাম্বু অ্যানাল্‌সে উল্লেখিত বর্তমান সময়ের নথি থেকে পাওয়া তথ্য অনুসারে তারা খ্রিস্টপূর্ব ১৫৫৬ থেকে ১০৪৬ অব্দ পর্যন্ত শাসন করে।

চৌ রাজবংশ (আনু. ১০৪৬-২৫৬ খ্রিস্টপূর্বাব্দ) ছিল চীনের সবচেয়ে দীর্ঘকাল স্থায়ী সাম্রাজ্য। কিন্তু চীনে এই রাজবংশের প্রকৃত রাজনৈতিক ও সেনা নিয়ন্ত্রণ সমাপ্ত হয় খ্রিস্টপূর্ব ৭৭১ অব্দে। এই সময়কাল পশ্চিম চৌ নামে পরিচিত ছিল। চীনের ইতিহাসের এই যুগ ছিল চীনা ব্রোঞ্জের তৈজসপত্র নির্মাণের শীর্ষ সময়। এই সাম্রাজ্যের যুদ্ধরত রাজ্য কালে লিখন রীতি তার আধুনিক রূপে বিবর্তিত হয়।

প্রাচীন চীনা সাম্রাজ্য
জাপানের ইতিহাস
চীনের ইতিহাস
কোরিয়ার ইতিহাস